'Moenie leiers beledig' - Regering - Republikein
Saturday, February 09th, 13:10:54
'Moenie leiers beledig'
25 January 2019 | Regering
Die ministerie van inligting en kommunikasietegnolgie het Namibiërs gemaan om nie leiers te beledig nie.
"Die ministerie het met groot kommer 'n vlaag van neerhalende en beledigende boodskappe (oudio, video en teks) gerig aan die staatshoof, kabinetslede en die hele regering waargeneem wat tans op sosialemediaplatforms sirkuleer," het die minister, mnr. Stanley Simataa, in 'n mediaverklaring gesê.
"Sulke neerhalende en beledigende taal gerig aan die staatshoof, kabinetslede en die hele regering is nie net teenstrydig met die Grondwet nie, maar ook teen ons kulturele waardes en norme as mense en as Afrikane."
Hy sê in 'n demokratiese staat soos Namibië, is dit 'n norm van burgers om hul sienings te lig of die regering of leiers oor kwessies te kritiseer, maar wel 'n ordentlike en konstruktiewe manier en taalgebruik wat die statuur van diegene wat gekritiseer word, pas.
"Die regering sal egter nie skroom om die bepalings van die wet te gebruik nie," het hy gemaan.